procesaur/Wiki.mk huggingface dataset:
Градина на зборовите

''Градина на зборовите'' (|言の葉の庭, |The Garden of Words) — долгометражен драмски анимиран филм од 2013 г. режиран по сопственото оригинално сценарио на Макото Шинкаи и произведен од CoMix Wave Films. Филмот бил премиерно прикажан на 28 април 2013 г. на кинофестивалот „Златен брег“ во Австралија. Филмот бил објавен во Јапонија на 31 мај 2013 г. Во чест на овој настан, Nippon Television прикажала петминутен трејлер за новиот филм за време на прикажувањето на претходната работа на Шинкаи, ''Зад облаците''. Истоимена театарска постановка се одржала во Лондон и Токио во 2023 г.
Филмот бил прикажан и во Македонија.
1 Содржина
Такао, 15-годишен средношколец што мечтае да стане дизајнер на чевли, често го пропушта училиштето во дождливите денови за да скицира во една градина. За време на еден таков дождлив ден, тој се среќава со Јукино, таинствена жена што изгледа постара од него. Нивната случајна средба процветува во исклучително пријателство, при што Јукино и Такао редовно се среќаваат во градината секогаш кога врне дожд. Како што напредува дождливата сезона, нивната врска се продлабочува, претворајќи се од едноставно познанство во нешто позначајно. Меѓутоа, како што дождливата сезона се приближува кон крајот, нивното време заедно станува неизвесно.
Зета Големо Куче

Зета Големо Куче, или ζ Големо Куче, исто така наречена Фуруд — двоен ѕвезден систем во јужното соѕвездие на Големо Куче. Овој систем има привидна визуелна величина од +3,0, што ја прави една од посветлите ѕвезди во соѕвездието и оттука лесно видлива со голо око. Мерењата на паралаксата од мисијата Хипаркос даваат проценка на растојание од околу 362 светлосни години од Сонцето. Се оддалечува со радијална брзина од +32км/сек.
1 Име
''ζ Големо Куче'', латинизирано од ''Zeta Canis Majoris'', претставува бајерова ознака на ѕвездата, доделена од германскиот астроном Јохан Бајер во 1603 година.
Традиционалното име ''Фуруд'' или ''Пуруд'' потекнува од арапскиот збор ألفرود ''ел-фуруд'' „осамените“. Ова било ознака што раните арапски поети ја користеле за голем број анонимни ѕвезди. Подоцна арапските астрономи се обиделе да го идентификуваат името со одредени ѕвезди, главно во современите соѕвездија Кентаур и Голуб. Ѕвездите на Голуб биле доделени на Големо Куче во ''Алмагест'', што довело до неодамнешно доделување на името за Зета Големо Куче.
Суфи ги нарекол овие ѕвезди како ألأغربة ''ал-ʼагриба'' „''гавраните''“.
Во 2016 година, Меѓународниот астрономски сојуз организирал Работна група за имиња на ѕвезди (РГИЅ) за да ги каталогизира и стандардизира соодветните имиња за ѕвездите. Првиот билтен на РГИЅ од јули 2016 година вклучувал табела со првите две серии на имиња одобрени од РГИЅ; во кој бил вклучен и ''Фуруд''.
2 Својства
Бинарната природа на овој систем првпат ја забележал Г.Е. Педок врз основа на набљудувањата направени во 1906 година од опсерваторијата DO Mills во Чиле. Таа била потврдена во 1909 година од страна на СА Мичел, користејќи радијални мерења на брзината направени од ФЕ Харфам во 1908 година.. Таа е еднолиниски спектроскопски бинарен систем, што значи дека парот не е поединечно разрешен со телескоп, но гравитационите растројства на невидениот астрометриски придружник може да се забележат со поместувања во спектарот на примарниот предизвикан од Доплеровиот ефект. Парот орбитира околу нивниот заеднички центар еднаш на секои 675 денови со ексцентричност од 0,57.
Примарната компонента е голема ѕвезда со речиси четири пати поголем полупречник на Сонцето и речиси осум пати поголема од сончевата маса. Има ѕвездена класификација Б2.5 V, што значи дека е ѕвезда од главната низа од Б-тип која генерира енергија преку јадреното соединување на водород во неговото јадро. Ѕвездата емитира 3.603 пати поголема од сончевата сјајност и е сомнителна променлива ѕвезда од типот на Бета Кефеј. Оваа енергија се зрачи од нејзината надворешна обвивка на делотворна температура од околу 18.700 K, давајќи ѝ синобела нијанса на ѕвезда од типот Б. Таа е релативно млада за ѕвезда, со проценета старост од 32 милиони години.
Зета Големо Куче се наоѓа блиску до сончевиот антапекс.
Зора Поп-Стојанова

Зора Аризанова Поп-Стојанова ( во — ) — учесник во НОВ на Македонија.
1 Животопис
Таа била монополска работничка. Со отпочнувањето на вооруженото востание го ставила својот дом на располагање на партиската организација. Во својот дом чувала илегален материјал, оружје и илегални борци, меѓу кои ѝ Невена Георгиева - Дуња, борец во Првиот скопски партизански одред во зимата 1941/1942 година пред нејзиното заминување во Одредот „Димитар Влахов“.
Мара Рајшиќ

Мара Аризанова Рајшиќ ( во — ) — учесник во НОВ на Македонија.
1 Животопис
Како член на младинска воспитна група учествувала во заднината на НОД од 1941 година. Во јули истата година била примена за член на СКОЈ. Била активен член во друштвото „Есперанто“ и преку него опфаќала младинци за учество во НОД. Собирала народна помош и повремено била ползувана за одржување на врска меѓу илегалците во градот. Во септември 1944 година стапила во единиците на НОВ и ПОМ и била назначена за младински раководител на чета.
Нада Арнаудова

Нада Арнаудова Борисова ( во — ) — учесник во НОВ на Македонија и носител на Орден за заслуги за народ од III степен.
1 Животопис
Кон НОД се приклучила во летото 1943 година во Охрид. Од јуни 1943 станала член на СКОЈ. Работела со групи од средношколска и работничка младина. Учествувала во пренесување оружје на слободната територија, како и на растурање илегална литература и летоци. Во септември 1944 година стапила во единиците на НОВ и ПОМ - Охридско-струшка бригада. Работела по агитпроп во Бригадата. Во ноември 1944 со расформирањето на Бриrадата била доделена на работа во заднината во Коселската општина и поставена за секретар на АФЖ и СКОЈ. Таа е носител на Орден за заслуги за народ од III степен.
Олга Аризаноска

Олга Аризаноска Урдароска ( во — ) — учесник во НОВ на Македонија.
1 Животопис
Таа им припаѓала на групата напредни младинци во градот, а од април 1941 година била опфатена во воспитна група. Од aвгycт 1941 година станала член на СКОЈ. Собирала народна помош и учествувала во штpajкoт на работниците во претпријатието за момирок. Пренесувала илеrални материјали и храна во пункот кој бил определен за прилепскиот партизански одред. Во 1944 година била затворена од окупаторската бугарска полиција. По неколкунеделен затвор била ослободена и продолжила активно да работи до ослободувањето на земјата.
Доца Арсеска

Доца Ташкова Арсеска ( во — ) — учесник во НОВ на Македонија.
1 Животопис
Во НОД се вклучила преку воспитна група од април 1942 година. Собирала народна помош, чувала илегалци, плетела топла облека за потребите на НОД. Во август 1943 година кога селото било запалено од италијанскиот окупатор и балистите, со семејството се преселила во селото Дуф каде продолжила со активна работа во НОД.
2 Поврзано
* Ана Арсова (мајка)
* Давитка Арсова (сестра)
Марија Арсова

Марија Арсова ( во — ) — учесник во НОВ на Македонија.
1 Животопис
Од средината на 1944 година активно и организирано работела во заднината во село Јосифово. Била член на Општинскиот одбор на АФЖ за селото Удово. Од 1944 година па cе до ослободувањето била користена од Околискиот одбор на АФЖ како предавач по турските села за спроведување на собирни акции, формирање одбори на АФЖ и месни Народно-ослободителни одбори. Раководела со аналфабетскнот курс во село Јосифово.
Софија Арсова

Софија Данева Арсова ( во — во ) — учесник во НОВ на Македонија.
1 Животопис
Пред војната била упатена во напредното работничко движење. Со почнувањето на вооруженото востание, како мајка, чии деца учествувале во НОВ, таа им пружила сестрана соработка. Во својот дом чувала илегален материјал, истиот го пренесувала до одредени пунктови, како и разни пораки. Како партиски курир на Месниот Комитет - Штип одржувала врски со Скопје, Битола и со политичките затвореници во Софија и Хасково, меќу кои бил и нејзиниот син Љупчо Арсов. И покрај тоа што нејзиното семејство било компромитирано пред окупаторот, Софија чувала во својот дом илегалци, познати партиски и воени раководители. Есента 1944 година била избрана за претседател на Извршниот одбор на АФЖ за Третиот окружен комитет на КПМ - Штип, а на 15 декември 1944 година и за член на Главниот одбор на АФЖ за Македонија.
2 Поврзано
* Љупчо Арсов
Иванка Арсова

Иванка Арсова ( во — ) — учесник во НОВ на Македонија.
1 Животопис
Борец во единиците на Деветнаесеттата македонска ударна бригада од авrуст 1944 година. Учествувала во сите борби што ги водела бригадата. Во ноември 1944 гдина посетувала санитетски курс.
Олга Арсова

Олга Арсова Грбиќ ( во — ) — учесник во НОВ на Македонија.
1 Животопис
Меѓу првите жени борци од Штип биле: Олга Арсова, Бранка Лазарева Ѓорчева и Викторија Поп Јорданова. Тие, по августовската провала на партиската организација во Штип во 1943 година, се илегализирале. Откако биле снабдени со фалсификувани лични карти, по одлука на партиската организација, преку Овче Поле ce префрлиле во Скопје со воз. Во нејзиниот дом престојувале илегалци. Често била користена како курир меѓу Месниот Комитет и илегалците. Кај неа често доаѓале и врски од другите градови. Во нејзиниот дом се чувале и потребните материјали за Штипскиот партизански одред. На 17 август 1943 година бил извршен претрес и во домот на илегализираната Олга Арсова, ученичка во штипската гимназија. Во овој случај, во полицискиот записник констатирано е дека во нејзиниот ''„стан се криеле илегалци - комунистички конспиратори, од кои во направената проверка биле фатени Мара Минанова од Струмица и Славчо Стојменски од Штип“''. Во оваа акција на бугарската полиција, уапсени биле: Благородна Митрева Ефтимова, Васка Донева, Марија Китанова од Долани, позната како партиски јатак. Од Долани затворена била и Маргарита Радева, која била одведена во скопскиот истражен затвор, но како малолетна била ослободена. Во оваа акција бил ранет Благој Јанков-Мучето, додека Славчо Стојменски бил убиен од страна на бугарскиот окупатор.
Есента 1943 година Олга Арсова станува борец во Третиот кумановски НОПО, од борците популарно наречен „Карпушов“. Во Одредот е младински раководител на чета. По формирањето на Третата македонска ударна бригада (26 февруари 1944), во која го продолжува своето војување, назначена е за заменик-политички комесар на чета, a подоцна и на баталјон. Со формирањето на Четвртата македонска бригада (23 август 1944), била прекомандувана во нејзините единици и е назначена за заменик-политички комесар на баталјон. Од септември 1944 година е повлечена од единиците на HOB и е упатена на заднинска партиска работа во Штипско. Избрана е за член на III областен комитет на КПМ.
Гренланд (филм)

Гренланд (|Greenland) — американски филм за катастрофи од 2020 г., во режија на Рик Роман Во и напишан од Крис Спарлинг, кој ја раскажува приказната за потрагата да се спаси семејството на главниот лик во предвечерието на падот на фрагмент од гигантска комета на Земјата.
Премиерата на филмот во САД била на 18 декември 2020 г., а во Македонија на 4 март 2021 г.
1 Содржина
Научниците откриле дека комета е на судир со Земјата, што се заканува да донесе апокалипса и истребување на човештвото. Единствената шанса за преживување е да се најде засолниште во бункерите на Гренланд. Филмот се сосредоточува на патешествието на главните ликови додека тие се стремат да стигнат до нивното засолниште на Гренланд.
2 Улоги
Џерард Батлер, Џон Герити
Морена Бакарин, Алисон Герити
Роџер Дејл Флојд, Нејтан Герити
Скот Глен, Дејл
Дејвид Денман, Ралф Венто
Хоуп Дејвис, Џуди Венто
Пештерата (филм)

''Пештерата'' (|The Descent, буквално: ''Спуштање'') — британски филм на ужасите од 2005 г. во режија на Нил Маршал. Филмот раскажува за група девојки што се симнале во една пештера.
Нискобуџетниот филм заработил повеќе од 57 милиони долари ширум светот, станувајќи добитник на наградата „Сатурн“ во 2007 г. во категоријата „Најдобар филм на ужасите“.
1 Содржина
Филмот следи шест девојки што влегуваат во непознат пештерски систем и се борат да преживеат против човекослични суштества внатре.
2 Улоги
Шона Макдоналд, Сара
Натали Мендоза, Џуно
Алекс Рид, Бет
Мијана Беринг, Сем
Саскија Малдер, Ребека
Нора Џејн Нун, Холи
Оливер Милберн, Пол
Чук, чук Стојанче

Чук, чук Стојанче — македонска телевизиска серија од 1987 година, во режија на Миле Грозданоски, во продукција на МРТ 1.
1 Улоги
Глумец, Улога
Владимир Ангеловски
Ленче Делова
Благоја Чоревски
Славица Зафировска
Ѓокица Лукаревски
Димче Мешковски
Ѓорѓи Колозов
Ѓорѓи Тодоровски
Гоце Тодоровски
Катерина Коцевска
Ванчо Петрушевски
Гоце Влахов
Лазе Манасковски
Светлана Стојановска
Кирил Андоновски
Снежана Стамеска
Силвија Стојановска
Кире Печијаревски
Јасмина Поповска
Викторија Анѓушева
IC 4182

IC 4182 е магелановска спирална галаксија во соѕвездието Ловечки Кучиња. Галаксијата е оддалечена околу 14 милиони светлосни години од Земјата, што значи, со оглед на нејзините очигледни димензии, дека IC 4182 е ширум приближно 30.000 светлосни години. Откриена е од Макс Волф во 1904 година.
IC 4182 се гледа под мал агол. Има диск со ниска површинска осветленост со формирање на ѕвезди и без спирална шема. Галаксијата е доволно блиску за нејзините најсјајни ѕвезди да можат да се решат преку големи телескопи, со привидна величина на фотометриски синиот филтер од 19,2, и визуелна светлинска величина од околу 20 за најсветлите сини ѕвезди и околу 21 за најсветлите црвени ѕвезди. Густината на ултравиолетовите извори монотоно се намалува со радиус.
IC 4182 е дом на една супернова, SN 1937C. На 24 август 1937 година, Фриц Цвики го открил типот Ia супернова, која се наоѓала 30 лачни секунди северно и 40 лачни секунди источно од јадрото. Галаксијата била набљудувана од вселенскиот телескоп Хабл, што довело до откривање на променливи ѕвезди Кефеиди во неа. SN 1937C тогаш била првата супернова од типот Ia на која и било калибрирано растојанието со ѕвездите на Кефеидите, а потоа се користела како скала за пресметување на Хабловата константа.
Галаксијата се смета за членка на групата М94, додека Гарсија ја сметал галаксијата за членка на групата LGG 334, заедно со NGC 5005 и NGC 5033.
IC 2149

IC 2149 е планетарна маглина во соѕвездието Кочијаш. Тоа е мала, светла планетарна маглина со што може да понуди во телескопите со повеќето големини.
1 Карактеристики
Визуелно има привидна магнитуда од 10,6 и привидна големина од 12 лачни секунди и како и другите објекти од својата класа, небуларниот филтер може да помогне при неговото набљудување.
Неговото растојание до Сончевиот систем се проценува дека е околу 1,1 килограм парсеци, со вкупна маса од 0,03 сончеви маси и се смета дека е произведена од ѕвезда со мала маса.
Некои автори предложија планетарната маглина што ќе ја произведе Сонцето ќе биде слична на оваа, но помала.
Централната ѕвезда на планетарната маглина е ѕвезда од типот О со спектрален тип O(H)4f.
Ламбда Едро

Ламбда Едро ( λ Velorum, скратено Ламбда Вел, λ Вел ), официјално наречена Сухаил , е ѕвезда во јужното соѕвездие Едро . Со средна привидна ѕвездена величина од 2,21, ова е третата најсветла ѕвезда во соѕвездието и една од посветлите ѕвезди на небото. Растојанието до оваа ѕвезда може да се мери директно со помош на употреба на паралакса, давајќи околу 545 светлосни години (167 парсеци) од Сонцето .
)
1 Номенклатура
''λ Едро'' ( латински Ламба ''Велорум'' ) е име добиено според Бајеровото означување .
Традиционалното арапско име на ѕвездата е سهيل الوزن ''Сухаил ал Вазн'', но денес тоа е скратено на ''Сухаил'' . „ Сухаил “ (често арапско машко име) традиционално се користело за именување на најмалку три други ѕвезди: Канопус ; Гама Едро (Сухаил ал Мухлиф); и Зета Крма (Сухаил Хадар). Во 2016 година, Меѓународната астрономска унија организираше Работна група за имиња на ѕвезди (WGSN) за да ги каталогизира и стандардизира соодветните имиња за ѕвездите. WGSN го одобрила името ''Сухаил'' за оваа ѕвезда на 21 август 2016 година и сега е внесено во Каталогот на имиња на ѕвезди на IAU ( за ''Канопус'' било прифатено своето име како што е, а Зета Пупис го добила името ''Наос'' ).
Во кинеската астрономија, Сухаил се нарекува 天記 ( Пинјин : Tiānjì), што значи ''судија за проценка на возраста на животните'', бидејќи оваа ѕвезда се означува себеси и стои сама во астеризмот ''на Судијата за проценка на возраста на животните'' .
2 Својства
Има спектрална класификација од K4 Ib, со класата на сјајност Ib што значи дека е црвен суперџин ѕвезда со помала сјајност. Надворешната обвивка на Ламбда Едро има делотворна температура од околу келвини, давајќи ѝ студена портокалова нијанса на ѕвезда од типот К. Таа е бавна неправилна променлива ѕвезда од типот Lc, со светлина што варира помеѓу привидните величини +2,14 до +2,30.
λ Едро е еволуирана ѕвезда која го исцрпила водородот во своето јадро. Има околу седум пати поголема маса од Сонцето. И покрај тоа што ја има класата на сјајност на ѕвездата на црвениот суперџин, веројатно е дека е на, или се приближува до асимптотичната џиновска гранка (AGB), иако нејзините својства не исклучуваат таа да биде малку помасивна ѕвезда на гранката на црвениот гигант (RGB). Како AGB ѕвезда има инертно јадро од јаглерод и кислород и наизменично спојува хелиум и водород во две обвивки надвор од јадрото. Надворешната обвивка на ѕвездата се прошири за да формира длабок, конвективен слој што гори водород, кој генерира магнетно поле . Јачината на површината на ова поле е измерена на Масивните ѕвезди го користат своето водородно „гориво“ многу побрзо отколку помалите ѕвезди и се проценува дека оваа ѕвезда е стара само околу 32 милиони години.
Ламбда Едро е блиску до горниот крај на опсегот на маса за средни ѕвезди, кои го завршуваат својот живот со производство на планетарна маглина и бело џуџест остаток. Можеби е доволно масивен за да се произведе супернова за електронски зафат (како суперновата што ја формираше маглината Рак ), а оттука и неутронска ѕвезда .
Need for Speed

Need for Speed е серија аркадни симулации на возење. Беше објавен од Electronic Arts и развиен од различни студија (EA Black Box, Criterion Games и Ghost Games). Првото издание беше објавено во 1994 година и го доби името по познатиот цитат од филмот Топ Ган. Сите изданија имаат тркачки возила и различни патеки за трка, додека некои вклучуваат полициска потера. Од Need for Speed: High Stakes исто така е можно козметички и механички да се измени возилото.
Need for Speed ​​е најуспешната тркачка видео игра во светот и една од најуспешните франшизи за видео игри. Досега се продадени над 150 милиони копии на игри од оваа франшиза.
1 Игри
* The Need for Speed (1994)
* Need for Speed II (1997)
* Need for Speed III: Hot Pursuit (1998)
* Need for Speed: High Stakes (1999)
* Need for Speed: Porsche Unleashed (2000)
* Need for Speed: Hot Pursuit 2 (2002)
* Need for Speed: Underground (2003)
* Need for Speed: Underground 2 (2004)
* Need for Speed: Most Wanted (2005)
* Need for Speed: Carbon (2006)
* Need for Speed: ProStreet (2007)
* Need for Speed: Undercover (2008)
* Need for Speed: Shift (2009)
* Need for Speed: World (2010)
* Need for Speed: Hot Pursuit (2010)
* Shift 2: Unleashed (2011)
* Need for Speed: The Run (2011)
* Need for Speed: Most Wanted (2012)
* Need for Speed: Rivals (2013)
* Need for Speed (2015)
* Need for Speed: Payback (2017)
* Need for Speed: Heat (2019)
* Need for Speed: Unbound (2022)
Геобура

''Геобура'' (|Geostorm) — научнофантастичен филм за катастрофи, долгометражното режисерско деби на Дин Девлин. Главните улоги ги толкуваат Џерард Батлер, Џим Стерџес и Енди Гарсија. Премиерата се одржала во САД на 20 октомври 2017 г., а во Македонија на 19 октомври истата година.
1 Содржина
Кога катастрофалните климатски промени го загрозуваат самиот опстанок на Земјата, светските влади се обединуваат и ја создаваат програмата „Холанѓанец“: светска мрежа од сателити што ја опкружуваат планетата, кои се вооружени со геоинженерски технологии наменети да ги спречат природните катастрофи. По три години успешна заштита, нешто почнува да трга наопаку. Двајца отуѓени браќа имаат задача да ја решат неисправноста на програмата пред светската геобура да ја зафати планетата.
2 Улоги
Глумец, Улога
Џерард Батлер, Џејк Лосон
Џим Стерџес, Макс Лосон
Енди Гарсија, Ендру Палма
Ед Харис, Леонард Деком
Аби Корниш, Сара Вилсон
Александра Марија Лара, Уте Фасбиндер
Даниел Ву, Ченг Лонг
Талита Бејтман, Хана Лосон
Ричард Шиф, сенатор Томас Крос
Исповед на таксистот

„Исповед на таксистот“ — македонски телевизиски филм од 1984 година. Режисер на филмот е Душко Наумовски, а сценариото го напишал Томе Арсовски.
1 Улоги
Глумец, Улога
Ратко Гавриловиќ
Ангелина Иванова
Ѓорѓи Колозов
Стојна Костовска
Ѓокица Лукаревски, Викентие
Мими Таневска
Гоце Влахов
Џамија (Кременица)

Џамија (Кременица) — главна селска џамија во селото Кременица, во Општина Битола, Македонија.
1 Местоположба
Џамијата се наоѓа во самото село.
2 Историја
Џамијата е единствената од петте џамии, кои постоеле во селото до Првата светска војна, кога биле срушени, како и голем дел куќи.
3 Галерија
4 Поврзано
* Битолско муфтиство
* Кременица
Црква „Св. Атанасиј“ - Кременица

Свети Атанасиј — главна селска црква во битолското село Кременица, Македонија.
1 Местоположба
Црквата се наоѓа во средишниот дел на селото Кременица.
2 Историја
Според натписната плоча над влезот во црквата, храмот бил подигнат на 25 септември 1994 година.
3 Галерија
4 Поврзано
* Битолско архијерејско намесништво
* Краварско-бачка парохија
* Кременица
Црква „Св. Никола“ - Хања

Црквата Свети Никола — грчка православна црква лоцирана на плоштадот Спланзија во градот Хања, Крит, Грција. Посветена е на Свети Никола. Првично била католичка црква, подоцна била претворена во џамија за време на отоманскиот период, а потоа повторно во дваесеттиот век во црква. Тоа е единствената зграда во Грција која поседува и камбанарија и минаре.
1 Историја
Црквата била изградена околу 1320 година од страна на доминиканското братство Кандија како католичка катедрала. Кога Крит паднал во рацете на Отоманските Турци во седумнаесеттиот век, црквата била претворена во џамија позната како Хункар џамија („суверена џамија“). Според тоа, Спланзија станала муслиманска населба на градот.
Во џамијата се чувал светиот меч на турскиот Дервиш, кој прв влегол во градот, се качил на камбанаријата и со мечот ги заокружил четирите точки на хоризонтот повикувајќи ги верниците на молитва со зборовите: „Еден е Бог и неговиот пророк е Мухамед“.
Во текот на периодот на турското владеење и до 1912 година кога Крит бил припоен од Кралството Грција, дервишкиот меч останал во црквата Свети Никола сè до размената на муслиманското и христијанското население меѓу Турција и Грција во 1923 година, кога муслиманското население кое живеело таму го напуштило Крит и тие со себе го однеле и дервишкиот меч.
Во 1918 година од џамија, црквата била повторно претворена во христијанска црква, овој пат православна.
2 Структура
Архитектонски, манастирот Свети Никола Доминиканска е базилика.
Оригиналната камбанарија на Свети Никола се наоѓала на североистокот на црквата, но не преживеала и морала повторно да се изгради. Западно од црквата се наоѓа атриумот на затворениот двор на црквата, кој служел како гробишта за благородниците и во венецијанскиот и во турскиот период.
За претворање на католичката црква во исламска џамија во 1645 година, направени се потребните доградби на михраб, минбер и минаре. Таа била најважната џамија во Хања, а нејзиното минаре се истакнувало поради тоа што имало два балкони.
Минарето на џамијата Хункар е изградено во контакт со јужната страна на зградата и свртено кон нејзиниот западен крај; западната страна на минарето е изградена во допир со претходно постоечка двокатна зграда на манастирот која по некое време била урната. Минарето е цилиндрично и е од класичен османлиски стил. Сегашната висина на минарето достигнува околу 36 метри во височина, додека заедно со конусниот покрив (кој веќе не е зачуван) требало да надмине четириесет метри.
3 Галерија
4 Поврзано
* Католицизмот во Грција
* Список на поранешни џамии во Грција
5 Библиографија
*
6 Дополнителна литература
* Ανδριανάκης, Μιχάλης Γ. , Запицоглу, Κωνσταντίνος, ''Χριστιανικά Μνημεία της Κρήτης'', Заедничка Комисија за Туризам на Црквата Крис: М. Κ. О. "Φιλοξενία", Ηράκλειο 2012 година.
* Ψιλάκης, Βασίλειος, ''Ιστορία της Κρήτης: од της απωτάτης αρχαιότητος μέχρι των καθ' ημάς χρόνων'', τ. Γ΄, из. Νέα Έρευνα, εν Χανίοις, 1909 година.
Ѕвездите на 42-та

„Ѕвездите на 42-та“ — македонски телевизиски филм од 1987 година. Филмот го режирал Јане Петковски, а сценариото го напишал Томислав Османли.
1 Улоги
Глумец, Улога
Јовица Михајловски, Шпанецот
Софија Куновска, Сара
Илија Милчин, Давчев
Душко Костовски, Богданов
Стево Спасовски, Јаков Ароести
Петар Мирчевски, Василев
Борис Чоревски, Симеонов
Бранко Ѓорчев, Огнен
Игор Џамбазов, Душко
Катерина Коцевска, Марија
Славица Зафировска, Мајката
Братислав Димитров, Манев
Петре Прличко, Дедото
Ратка Чоревска
Димитар Илиевски
Ѓорѓи Јолевски, Браник
Останати улоги &#9660;
Глумец, Улога
Јосиф Јосифовски
Душко Јовановиќ
Ана Костовска
Стојна Костовска
Драги Крстевски
Методија Марковски
Соња Михајлова
Сашо Огненовски, Активист
Љупчо Петрушевски
Драган Спасов
Благоја Спиркоски Џумерко
Слободан Степановски
Ѓорѓи Тодоровски
Љубиша Трајковски
Жан Жузел

Жан Жузел (роден на 5 март 1947 година) е француски глациолог и климатолог. Тој главно работел на реконструкција на климата во минатото, добиена од проучувањето на мразот на Антарктикот и Гренланд.
1 Кариера
Кариерата на Жан Жузел главно била во ЦЕА ( Комесаријат за атомска енергија), француската јадрена јавна организација. Во 1991 година тој станал потпретседател на LMCE, CEA лабораторија посветена на животната средина и климата; во 1995 година станал нејзин директор за истражување. Во 1998 година станал директор на климатските истражувања на ЛНКЖС, што произлегло од спојувањето на ЛНКЖС со друга лабораторија за истражување на животната средина. Од 2001 до 2008 година бил директор на ИПСЛ (Institut Pierre Simon Laplace), голема федеративна лабораторија за климатски истражувања во регионот на Париз, вклучително и CEA LMCE-LSCE.
Жузел го фокусирал своето истражување на изотопско моделирање, особено на изотопи на вода за реконструкција на мината клима од ледените јадра. По 1970-тите, ги споил своите напори со истакнатиот француски глациолог Клод Лориус и придонел за проектот за длабоко дупчење мраз на Антарктикот, прво во Восток, потоа во EPICA (Европски проект за јадро на мраз на Антарктикот), кој го водел од 1995 до 2001 година, произведувајќи 800.000 години климатска историја.
2 Вклучување во IPCC
Од 2002 до 2015 година Жан Жузел бил потпретседател на Научната работна група на Меѓувладиниот панел за климатски промени (IPCC).
3 Политички активизам
Жан Жузел ги поддржал социјалистичките кандидати, вклучувајќи го Беноа Хамон за претседателските избори во Француската Република одржани во 2017 година и Ана Идалго, која била претседател на комисијата за поддршка на изборите за градоначалник на Париз во 2020 година.
4 Награди
* 1997 година - медал Милутин Миланковиќ
* 2002 година - Златен медал CNRS, највисоката француска научна награда, заедно со Клод Лориус
* 2003 година - медал Роџер Ревел
* 2012 - Награда Ветлесен, споделена со Сузан Соломон.* 2015 - Награда Леонардо да Винчи од Европската академија на науките.
* 2016 година - Странски соработник на Националната академија на науките на САД.* 2017 година - член на Француската академија на науките.
* 2023 - Награда за граници на знаење на фондацијата BBVA
5 Библиографија
*
Need for Speed: Underground

Need for Speed: Underground (NFSU) или (NFSUG) е тркачка игра создадена од Ea Black Box и објавена од Electronic Arts. Тоа е првата игра Need for Speed ​​која има свој град каде што се одржуваат сите трки во тој град. NFSUG, исто така, има приказна што поминува низ играта.
1 Приказна
Играта е за играч кој вози Acura Integra. Тој запознава жена по име Саманта, возачка која му помага на играчот да напредува. Саманта го запознава играчот со Еди, најдобриот тркачки возач во градот, како и со неговиот автомобил, портокаловиот Nissan Skyline GT-R. Играчот напредува и станува попознат во градот во текот на играта, а го повикува Еди кој му кажува дека за да се натпреварува со него мора да и парира на Саманта и да ја победи. Играчот потоа се трка со Еди, и на крајот се трка со Мелиса (старата девојка на Еди). Со победа, играчот станува пријател со Мелиса.
2 Подесување
NFSUG му дозволува на играчот да го намести (модификува) својот автомобил по негова желба. Ова може да се направи во менито „Прилагодување на автомобилот“. Играчот има можност да ја зголеми брзината, забрзувањето и вртењето. Покрај тоа, може да се подесат и каросеријата и графиката.
Иван Броз

Иван Броз (21 јануари 1852 &ndash; 25 декември 1893) бил хрватски лингвист и историчар на книжевност.
1 Биографија
Броз бил роден во Клањец каде што започнал основно школо, а потоа го продолжил во Вараждин, и гимназија во Карловац, Пожега, и Загреб. Во Инсбрук, започнал да студира теологија, но не ги довршил студиите и започал да студира хрватски јазик, историја, и географија на новооснованиот универзитет во Загреб. Потоа бил учител во Осиек, Пожега и Загреб. Докторирал во 1888 год., кај Ватрослав Јагиќ, и заминал на теренска работа во Босна и Херцеговина и јужна Хрватска. Таму се разболел, што било причина за неговата прерана смрт.
Пад (филм од 2022)

Пад (|Fall) — британско-американски трилер за преживување од 2022 г., во режија и сценарио на Скот Ман (соавтор Џејмс Харис). Во филмот глумат Грејс Керолин Кари, Вирџинија Гарднер, Мејсон Гудинг и Џефри Дин Морган. Филмот го следи искачувањето на две девојки, Беки и Хантер, на телевизиска кула висока 610 метри (во распаѓање и чека рушење). По уривањето на скалите, девојките се наоѓаат заробени и е невозможно да се спуштат.
Премиерата на филмот во САД била на 12 август 2022 г., а во Македонија на 15 септември истата година.
1 Содржина
Педесет и една болна седмица откако преживеала случка што ѝ го променила животот, Беки, емотивно кревка планинарка што се дави во морето од тага, неволно продолжува од каде што застанала за да се соочи со своите стравови. Додека пријателка што бара возбуда повторно влегува во уништениот живот на Беки, двете искусни планинарки тргнуваат во ризично патешествие до врвот на напуштената телекула Б67. Сега, двајцата смртници се обидуваат да ја освојат вознемирувачката, вртоглава 610-метарска конструкција од истрошен метал и чкрипави нитни во средината на пустината Мохаве. Но таму, дури и најмала грешка може да создаде неволја. Кога ризичното искачување не оди според планираното, двете девојки мораат да ја соберат последната грамка храброст и сила за да смислат план за безбедно враќање дома — или да умрат обидувајќи се.
2 Улоги
Глумец, Улога
Грејс Керолајн Кари, Беки
Вирџинија Гарднер, Шајло Хантер
Мејсон Гудинг, Ден
Џефри Дин Морган, Џејмс
Дарел Денис, Ренди
Тиквешко востание (серија)

Тиквешко востание — македонска телевизиска серија од 2013 година, посветена на 100-годишнината од Тиквешкото востание, во режија на Драган Велјановски, а по сценарио на Стево Симски. Серијата е во продукција на Македонската радио-телевизија и КТВ Телевизија.
1 Улоги
Глумец, Улога
Мето Јовановски, Чорбаџи Трајко
Гораст Цветковски, Војвода 1
Диме Илиев, Војвода 2
Тони Михајловски, Војвода 3
Дејан Лилиќ
Ацо Видиков
Зоран Љутков, Докторот
Диме Коцевски
Данчо Бањански
Кирил Андоновски, Меанџија
Милица Гочевска
Љупчо Настов
Благица Ѓорѓиева
Александар Малинков
Снежана Карова
Васо Ангелов
Никола Колев-Зезо
Валентина Ѓорѓиова
Ѓоко Делов
Армагедон (филм од 1998)

''Армагедон'' (|Armageddon) — американски научнофантастичен филм од 1998 г. во режија на Мајкл Беј, произведен од Џери Брукхајмер и издаден од Touchstone Pictures. Филмот следи група нафтени дупчачи испратени од НАСА за дупчење на астероид што се движи кон Земјата.
Филмот имал трговски успех, станувајќи филм со најголема заработка во 1998 г., како и филм со најголема заработка издаден од Touchstone Pictures. Филмот добил мешани одзиви од критичарите.
1 Содржина
Пропаста на шатлот во вселената ја известува НАСА за судниот астероид што е на пат кон судир со Земјата. Се чини дека единствениот начин да се исфрли од насоката е да се пробие во неговата површина и да се разнесе јадрено оружје. Но додека недоволно финансираната, но сепак снаодлива екипа на НАСА ги обучува најдобрите светски дупчачи за таа работа, светскиот општествен поредок почнува да се распаѓа додека информациите допираат до јавноста и води до хистерија. Додека високопоставените чиновници со напор си играат политика, членовите на екипата за дупчење се соочуваат со длабоки лични проблеми што можат да ја загрозат последната шанса на човештвото.
2 Улоги
Глумец, Улога
Брус Вилис, Хари Стемпер
Били Боб Торнтон, Ден Труман
Бен Афлек, Еј-Џеј Фрост
Лив Тајлер, Грејс Стемпер
Вил Патон, Чарлс „Чик“ Чапл
Стив Бушеми, Волтер Рокхаунд
Вилијам Фиктнер, полковник Вилијам Шарп
Овен Вилсон, Оскар Чојс
Мајкл Кларк Данкан, Мечката
Кларк Броли, Фреди Нунан
Петер Стормаре, Лев Андропов
Кен Кемпбел, Макс Ленерт
Џесика Стин, Џенифер Вотс
Грејсон Макоуч, Грубер
Кит Дејвид, генерал Кимси
Крис Елис, Волтер Кларк
Џејсон Ајзакс, д-р Роналд Квинси
Еди Грифин, велосипедистот
Софи Петерсен

Софи Петерсен (родена 1955) е гренландски лутерански епископ и климатски активист. Таа била епископ на Гренланд од 1995 до 2020 година.
1 Биографија
Родена е на 23 ноември 1955 година во Манитсок, Гренланд. Студирала теологија и дипломирала на Универзитетот во Копенхаген во 1986 година. На 28 мај 1995 година, на 39-годишна возраст, Петерсен била ракоположена за епископ на Гренланд во Евангелистичката Лутеранска црква во Данска.
Таа била ракоположена во црквата Ханс Егеде, катедралата на Гренланд во присуство на кралицата Маргрета II. Таа е вториот бискуп на Инуитите и втората жена што станала епископ во данската лутеранска црква.
Петерсен е отворен поборник за климатска правда. Таа тесно соработуваla со владата на Гренланд за да се осигура дека законот ќе им дозволи на истополовите парови да се венчаат во цркви и други верски објекти. Се пензионирала во декември 2020 година.
Гама Кентаур

Гама Кентаур, латинизирано од γ Кентаур — двоен ѕвезден систем во јужното соѕвездие на Кентаур. Го има вистинското име Мулифан, да не се меша со Мулифен, што е γ Големо Куче; двете имиња потекнуваат од истиот арапски корен. Системот е видлив со голо око како единствена светлосна точка со комбинирана привидна визуелна големина од +2,17; поединечно тие се ѕвезди со трета величина.
Овој систем се наоѓа на растојание од околу 130 светлосни години од Сонцето врз основа на паралакса. Во 2000 година, парот имал аголно раздвојување од 1,217 лачни секунди со положбен агол од 351,9°. Нивните позиции се набљудувани од 1897 година, што е доволно долго за да се процени орбитален период од 84,5 години и полуглавна оска од 0,93 лачна секунда. На растојание од овој систем, ова е еквивалентно на физичко одвојување од околу АЕ.
Комбинираната ѕвездена класификација на парот е A1IV+; кога ќе се разделат, тие имаат поединечни класи на A1IV и A0IV, што сугерира дека се подџинови од А-тип на ѕвезди во процес на станување џинови. Ѕвездата Тау Кентаур е релативно блиску до Гама Кентаур, со проценета оддалеченост од 1.72 светлосни години. Има 98% шанси тие да се звезди кои се движат заедно.
1 Етимологија
Во кинеската астрономија ,zh што значи ''Арсенал'', се однесува на астеризам кој се состои од γ Кентаур, ζ Кентаур, η Кентаур, θ Кентаур, 2 Кентаур, HD 117440, ξ<sup>1</sup> Кентаур, τ Кентаур, D Кентаур и σ Кентаур. Следствено, кинеското име за самиот γ Кентаур е zh кое во превод на македонски значи: Седмата арсеналова ѕвезда
Луѓето од племето Аранда и Луритја околу Хермансбург, Средна Австралија именувале четириаголна поставеност што ја сочинува оваа ѕвезда, δ Cen (Ma Wei), δ Cru (Imai) и γ Cru (Gacrux) како ''Iritjinga'' („Орел-јастреб“).
Тахир Куреши

Тахир Куреши ''Човек на мангровите'' или ''херој на мангровите'' на Пакистан (1946-2020 урду بابائے مینگروز پاکستان) бил висок пакистански екологист и експерт за крајбрежен екосистем во Меѓународниот сојуз за заштита на природата IUCN, кој целиот свој живот го посветил на зачувување и проширување на мангрови дрвја во пакистанските мангрови шуми на делтата на реката Инд - Арапско Море, и други крајбрежни области. Тахир Куреши одиграл клучна улога во рехабилитацијата на повеќе од 30.000 хектари мангрови шуми во Синд и Балучистан. Меѓународниот сојуз за зачувување на природата му ја доделил титулата Херој на мангровите.
1 Улога за животната средина
Тахир Куреши рехабилитирал повеќе од 30.000 хектари мангрови шуми во Синд и Балучистан. Меѓународниот сојуз за зачувување на природата му ја доделил титулата Херој на мангровите. На 22 јуни 2013 година, Одделот за шуми во Синд, Пакистан, Тахир Куреши и 300 локални крајбрежни доброволци го поставиле Гинисовиот рекорд со засадување 541.176 садници од мангрови во Харо Чан, Тата, Синд, Пакистан за нешто повеќе од 12 часа. Ова е најголем број на садници засадени во рок од еден ден запишан во Гинисовата категорија на рекорди „Максимален број на засадени дрвја во еден ден“.
2 Личен живот
Семејството на Тахир Куреши мигрирало од британска Индија во Шикарпур Синд Пакистан. Тој магистрирал зоологија,а потоа на академијата за шуми во Пешавар дипломирал шумарство. Починал на 29 декември 2020 година во Карачи Пакистан на 74-годишна возраст.
Need for Speed: Hot Pursuit 2

Need for Speed: Hot Pursuit 2 е шестата игра во серијата Need for Speed. Беше пуштен во продажба од Electronic Arts во 2002 година. Тоа е првата игра Need for Speed ​​објавена за конзолите од шестата генерација. Тоа е продолжение на Need for Speed ​​​​III: Hot Pursuit, кој беше објавен во 1998 година. Играта не е достапна во Јапонија.
1 Гејмплеј
Играта во основа се заснова на изборот на автомобилот и неговата боја и тркање. Во трките во Hot Pursuit, играчот е бркан од полицијата. Во зависност од нивото на полицијата, тие можат да повикаат хеликоптери и тимови за поддршка, да постават барикади и да ги дупнат гумите на автомобилот на играчот со шајките поставени до барикадата. Исто така, можете да играте како полицаец. Во трките во Шампионатот нема бркање од полиција. Има вкупно 66 трки, 33 трки во Hot Pursuit и 33 трки во Чемпионшип. Како резултат на овие трки се заработуваат златни, сребрени или бронзени медали и се добиваат поени. Новите автомобили и новите мапи се отклучуваат со користење на овие заработени поени. Нема сценарио во играта.
Чиконди Чабвута

Чиконди Чабвута е застапник за климатската правда и правата на жените од Малави.
1 Образование
Чабвута била дел од Иницијативата за млади африкански лидери (ЈАЛИ) во нејзините рани години. Таа била препознаена како млада Африканка за развој на лидерство.
2 Кариера
Чабвута е советник за застапување во регионот на Јужна Африка, а пред тоа, работела на родовата правда и климатските промени во Малави. Таа зборувала за климатската правда и родовите прашања вклучително и на Конференцијата за климатски промени на Обединетите нации во 2021 година во Глазгов, каде што ги споделила своите искуства од работата со малите жени фармери во Малави кои се соочуваат со низа екстремни временски настани кои влијаат врз нивната егзистенција. Во 2022 година таа известувала за поплавите во нејзината матична земја во кои загинаа 80 лица предизвикани од тропската бура Ана, истакнувајќи дека луѓето сè уште се опоравуваат од циклонот Идаи.
3 Личен живот
Чабвута живее во Малави, мажена и има три деца.
Кирсти Гоган

Кирсти Гоган Александар (родена на 11 јули 1975 година во Даблин) е претприемач и екологист кој се залага за употреба на сите чисти извори на енергија за решавање на климатските промени. Во 2021 година, Кирсти била назначена за членка на Постојаната советодавна група на МААЕ за јадрени апликации (САГНА). Таа била наградена со Специјална награда за глобални жени во јадрената енергија за работа на климатските промени (2016), и награда на Советот за јадрена индустрија „Трајлблејзер“ (2019 година).
1 Кариера
Таа е со-основач и управен директор на невладина организација Тера Праксис, од 2014 година.
Член е на Одборот за истражување и советодавниот одбор за јадрени иновации на Владата на Обединетото Кралство.
Кирсти е со-основач на Енерџи фор Хјуманити (EfH), организација посветена на застапување за решенија за чиста енергија. Кирсти рецензирала повеќе публикации, вклучувајќи ги и Јадрената енергија во систем за чиста енергија (2019) на Меѓународната агенција за енергетика (ИЕА) и Перспективите на енергетската технологија (2020); неколку извештаи меѓу кои и извештајот на Кралското друштво за јадрено когенерирање: цивилна јадрена енергија во иднина со ниска содржина на јаглерод (2020 година). Таа, исто така, придонесувала за унапредување на јадрените иновации: одговор на климатските промени и зајакнување на глобалната безбедност.
2 Дела
Автор и соавтор е на десеттина дела од областа на јадрените иновации.
Несаканиот бесмртен авантурист

''Несаканиот бесмртен авантурист'' (|望まぬ不死の冒険者, |The Unwanted Undead Adventurer) — серија јапонски лесни романи, напишани од Ју Окано и илустрирани од Џаиан. Била објавена на интернет преку сопствена страница за објавување романи, ''Shosetsuka ni Naro'' од септември 2016 г. Подоцна била купена од Overlap, која објавила тринаесет тома од октомври 2017 г. под нивното издателство Overlap Novels.
Адаптација на манга, илустрирана од Хаиџи Накасоне, била објавена на веб-страницата ''Comic Gardo'' на Overlap од ноември 2017 г. Нејзините поглавја се составени во дванаесет тома танкобон од декември 2023 г. Дополнително, адаптација на аниме-серија произведена од Connect се прикажувала од јануари до март 2024 г.
1 Содржина
Рент Фаина, 25-годишен авантурист од бронзена класа, со десетгодишно искуство, открива неистражена патека додека го истражува Лавиринтот на одразувањето на Месечината. За жал, тоа го води до змејско дувло, каде што е проголтан. По некое време, Рент се буди како бесмртен костур и тргнува во потрага по Суштествена еволуција со надеж дека повторно ќе се придружи на цивилизацијата.
2 Ликови
Рент Фаина (јап. ''レント・ファイナ'') — 25-годишен авантурист од бронзена класа што е проголтан од змеј, но подоцна воскреснува како жив костур. Познат е како полезен човек во градот Малт, обезбедувајќи насоки и помош за новите авантуристи. Тој е несвесен за романтичните чувства на многу негови познајнички, особено Лорејн.
Лорејн Виви (јап. ''ロレーヌ・ヴィヴィエ'') — волшебничка од високо ниво, научница и повремена авантуристка од сребрена класа, која му дозволува на Рент да живее со неа пред и по неговото воскресение за да му помогне да ја дознае неговата состојба. Таа е вљубена во Рент и е склона на љубомора кога тој ќе склопи нови женски познанства.
Мевлан Адили

Мевлан Адили (роден на 30 март 1994 година) — македонски професионален фудбалер кој игра како среден бек за Шкендија.
1 Клупска кариера
Адили ја започнал својата кариера во Албарса, а потоа продолжил да игра во Македонија за клубови како Шкендија и Шкупи. Во Романија играл во Втората лига за УТА Арад.
2 Меѓународна кариера
Тој бил член на фудбалската репрезентација на Македонија до 21 година.
3 Почести
3.1 Клуб
; Шкендија
* Македонска прва лига: 2017–18
* Македонски фудбалски куп: 2017–18
Џељиљ Абдула

Џељиљ Абдула (роден на 25 септември 1991 година) — македонски професионален фудбалер кој игра на позицијата централна одбрана за Гостивар. Тој е со албанско потекло.
1 Клупска кариера
Абдула потпишал тригодишен договор со холандскиот Де Графшап во летото 2011 година. Во јуни 2019 година се приклучил на ФК Лапи во Косово.
2 Меѓународна кариера
Абдула го имал своето деби за Македонија на пријателскиот натпревар против Кина во јуни 2014 година. Неговиот втор меѓународен натпревар бил вториот од двата пријателски натпревари против Кина во јуни 2014 година.
3 Почести
Шкендија
* Прва македонска фудбалска лига: 2010–11
Исчекување

„''Исчекување''“ — македонски телевизија филм од 1984 година. Филмот го режирал Богдан Поп Ѓорчев, кој го напишал и сценариото.
1 Улоги
Глумец, Улога
Христијан Масевски, Климе
Тодорче Николовски, Дедото
Јорданчо Чевревски
Катерина Коцевска
Славица Зафировска
Благоја Чоревски
ПУ „Св. Климент Охридски“ - Лавци

Основно училиште „Свети Климент Охридски“ (официјално: Подрачно основно општинско училиште „Свети Климент Охридски“ - Лавци; скратено: ПООУ „Свети Климент Охридски“) — подрачно основно училиште во селото Лавци, претставува единка на училиштето истоименото училиште од градот Битола.
Училиштето е именувано по словенскиот просветител и светец Свети Климент Охридски.
1 Местоположба
Објектот на училиштето се наоѓа во самото село Лавци
2 Настава
Во училиштето се изведувала настава од прво до петто одделение на македонски наставен јазик.
3 Галерија
Црква „Св. Илија“ - Лавци

Свети Илија — главна манастирска црква на Лавчанскиот манастир во битолското село Лавци, Македонија.
1 Местоположба
Црквата се наоѓа надвор од село и до нејзе се доаѓа по земјен пат.
2 Галерија
3 Поврзано
* Битолско архијерејско намесништво
* Седумнаесетта приградска парохија
* Лавци
Газоза (прилепска)

Прилепска газоза — газиран освежителен безалкохолен пијалак со арома и вкус на круша. Иако пијалаци со слично или исто име се прават во други земји, газозата со вкус на круша е изворен производ на Македонија, популарен меѓу жителите на земјата со децении. Вкусот на овој пијалак често се споредува со клакер.
Газозата е еден од најпродаваните безалкохолни газирани пијалаци на македонскиот пазар, а неговиот препознатлив вкус е ценет и на странските пазари. Газоза се извезува во околните балкански земји, Австрија, Швајцарија, Шведска, Австралија и Соединетите Американски Држави. Газозата ја произведува Прилепска пиварница.
1 Енергетска вредност
+Нутритивни вредности за 100 мл производ, Енергетска вредност, 37,0 kcal
Протеини, 0,0 гр
Јаглехидрати - шеќери, 10,3 гр
Јаглехидрати - влакна, 0,0 гр
Масти, 0,0 гр
2 Употреба
Освен што е освежителен пијалaк, газозата се користи и во готвењето во Македонија, се користи за правење сладок леб.
Параклис „Св. Наум Охридски“ - Лавци

Свети Наум Охридски — параклис во битолското село Лавци, Македонија.
1 Местоположба
Параклисот се наоѓа меѓу последните куќи во селото Лавци и до него води тесна земјена патека.
2 Галерија
3 Поврзано
* Битолско архијерејско намесништво
* Седумнаесетта приградска парохија
* Лавци
Каслванија

''Каслванија'' (|Castlevania) — американска анимирана серија од Ворен Елис заснована на видеоиграта на Konami од 1989 г., ''Castlevania III: Drakula's Curse''.
Серијата била премиерно прикажана на платформата Нетфликс на 7 јули 2017 г. Истиот ден, серијата била обновена за втора сезона од 8 епизоди, чија премиера била на 26 октомври 2018 г. Набргу по објавувањето на втората сезона, серијата била обновена за трета сезона од 10 епизоди, која пристигнала на Нетфликс на 5 март 2020 г. На 27 март 2020 г., било објавено дека ќе биде обновена за четврта сезона. Сезоната 4 била премиерно прикажана на 13 мај 2021 г. Серијата завршила со сезона 4. На 28 септември 2023 г. било објавено продолжението на серијата, ''Каслванија: Ноктурн''.
1 Содржина
Кога неговата човечка жена е запалена на клада откако е лажно обвинета за вештерство, вампирот Влад Дракула Цепеш изјавува дека сите жители на Влашка ќе платат со своите животи. Тој повикува војска од демони што ја обзема земјата, колејќи го населението и оставајќи ги преживеаните да живеат во страв и недоверба. За да се бори против ова, Тревор Белмонт, последниот жив член на некогашното легендарно семејство на ловци на чудовишта, се приклучува на борбата против силите на Дракула, помогнати од магот Сифа Белнадес и синот на Дракула, дампирот Алукард.
2 Епизоди
Сезона, Епизоди, Датуми на објавување
Почнала, Завршила
1, 4, 7 јули 2017, 7 јули 2017
2, 8, 26 октомври 2018, 26 октомври 2018
3, 10, 5 март 2020, 5 март 2020
4, 10, 13 мај 2021, 13 мај 2021
Лавчански манастир

Лавчански манастир — манастир во близина на битолското село Лавци.
1 Местоположба
Манастирот е сместен во густа шума, на околу 600 метри од сретселото на Лавци. Уредениот простор, природата и ладната изворска вода, го прават ова место одлично место за излет. До него води тесна планинарска патека.
2 Градби во манастирот
Манастирот е составен од црквата „Св. Илија“, помошен објект и уреден простор.
2.1 Црква „Св. Илија“
Црквата е нова градба.
3 Галерија